ΓΡΑΠΤΗ ΕΡΩΤΗΣΗ E-1810/99

υποβολή: Mihail Papayannakis (GUE/NGL) προς την Επιτροπή

(12 Οκτωβρίου 1999)

Θέμα: Προστασία της διατηρητέας περιοχής «Κυριώτισσας»

Η περιοχή της Κυριώτισσας στη Βέροια έχει κηρυχθεί από το Υπουργείο Πολιτισμού και την 4η Εφορεία Νεωτέρων Μνημείων (ΦΕΚ 468Β, 9.5.80) ιστορικός τόπος λόγω των μοναδικών βυζαντινών και μεταβυζαντινών εκκλησιών της και λόγω της παραδοσιακής αρχιτεκτονικής των σπιτιών της.

Λαμβάνονταςπόψη ότι στην Κυριώτισσα έχουν δοθεί άδειες λειτουργίας καταστημάτωνγειονομικού ενδιαφέροντος (μπαρ, κλαμπ, ταβέρνες κλπ.), παρόλο που χαρακτηρίσθηκε ως «ιστορικός τόπος» και το Τοπικό Αρχαιολογικό Συμβούλιο απαγόρευσε όσες χρήσεις θεωρούνται μη συμβατές με την αισθητική της, γίνομαι αποδέκτης καταγγελιών εκ μέρους των κατοίκων της Κυριώτισσας οι οποίοι διαμαρτύρονται για την αλλοίωση της φυσιογνωμίας της διατηρητέας περιοχής (ηχορύπανση, σκουπίδια, στάθμευση αυτοκινήτων σε πεζοδρόμους, λειτουργία καταστημάτων τις πρώτες πρωινές ώρες), οι πόροι για την ανάπλαση της περιοχής διετέθησαν από το 2ο ΚΠΣ,

Ερωτάται η Επιτροπή, η οποία έχει συγχρηματοδοτήσει και το έργο,

1. εάν σκοπεύει να εξετάσει μήπως έχει γίνει αλλαγή των όρων της προγραμματικής σύμβασης βάσει της οποίας το ΥΠΕΧΩΔΕ έχει εντάξει στο ΚΠΣ και ειδικότερα στο Επιχειρησιακό Πρόγραμμα «Περιβάλλον»και στο μέτρο 4.3 το έργο «Προστασία-Ανάδειξη διατηρητέων περιοχών Μπαρμπούτας-Κυριώτισσας»,

2. με ποιόν τρόπο προτίθεται να παρέμβει στις αρμόδιες ελληνικές αρχές ώστε να μη δοθούν νέες άδειες λειτουργίας τέτοιου είδους καταστημάτων και να επανεξεταστούν οι ήδη δοθείσες με στόχο να χαρακτηρισθεί η περιοχή ως αμιγούς κατοικίας, και

3. πώς κρίνει το ενδεχόμενο στήριξης, μέσω του 3ου ΚΠΣ, πρωτοβουλιών για την περαιτέρω ανάπλαση της περιοχής η οποία να περιλαμβάνει και την αναπαλαίωση των οικιών της;

Απάντηση του κ. Barnier εξ ονόματος της Επιτροπής

(22 Νοεμβρίου 1999)

Η Κοινότητα έχει συγχρηματοδοτήσει το έργο για την προστασία και την αποκατάσταση των παλιών διατηρητέων περιοχών της Κυριώτισσας και της Μπαρμπούτας της πόλης της Βέροιας (Βόρεια Ελλάδα), στο πλαίσιο του επιχειρησιακού προγράμματος (ΕΠ) «Περιβάλλον» του ελληνικού Κοινοτικού Πλαισίου Στήριξης (ΚΠΣ), για την τρέχουσα περίοδο προγραμματισμού 1994-1999.

Το έργο, το οποίο έχει τελειώσει τώρα, αφορούσε την αποκατάσταση του αστικού περιβάλλοντος σε παρακμή, δηλαδή κυρίως την επισκευή των οδοστρωμάτων με λιθόστρωση και πλάκες από σχιστόλιθο, τη φύτευση δένδρων, τη διευθέτηση των μικρών πλατειών, τον δημόσιο φωτισμό και άλλες ενέργειες του τύπου αυτού. Η συνολική δαπάνη ανέρχεται σε 1,2 εκατ. περίπου.

1. Οι λεπτομέρειες εφαρμογής αποτελούν το αντικείμενο, στις περισσότερες περιπτώσεις, συμφωνίας μεταξύ των τοπικών και εθνικών αρχών. Στην παρούσα περίπτωση, οι τελευταίες εκπροσωπούνται από το Υπουργείο Περιβάλλοντος. Η Επιτροπή δεν παρεμβαίνει στον προσδιορισμό του περιεχομένου της συμφωνίας εφόσον τηρείται το κοινοτικό και το εθνικό δίκαιο. Δενπάρχει άμεση σχέση αιτίου και αποτελέσματος μεταξύ της εν λόγω συμφωνίας και της ένταξης του έργου στο ΕΠ.

2. Όσον αφορά τις άδειες για εμπορικά καταστήματα η χορήγηση των αδειών αυτώνπάγεται αποκλειστικά στην αρμοδιότητα των εθνικών αρχών.

3. Δεδομένου ότι το πρόγραμμα του ελληνικού ΚΠΣ για την προσεχή περίοδο προγραμματισμού 2000-2006 έχει μόλις φθάσει στην Επιτροπή, είναι ακόμη πρόωρο να διατυπωθεί γνώμη για τα ενδεχόμενα έργα τα οποία θα προκύψουν.